**4. klassi inglise keele ainekava**

**Tunde on 4 korda nädalas.**

**Õppesisu 4. klassis**

* **Mina** **ja** **teised** – suhted sõpradega ja lähikondsetega; teiste abistamine ja viisakas käitumine; ühised tegevused; oma tunnete kirjeldamine minevikus; käitumine sünnipäeval; head suhted kaaslastega.
* **Igapäevaelu**, **õppimine** **ja** **töö** – minu kool ja klassikaaslased; kool ja suhted koolis; klassireeglid; igapäevased kodused tegemised; koolipäev ja päevakava; tegevused nädala jooksul; riietusesemed; toiduained ja tervislikkus; treeningud; ohtlikud olukorrad ja turvalisus; tervis; ettevaatlikkus ja abi kutsumine; nädala planeerimine; toitumisharjumised; tee küsimine ja juhatamine; kaardi kasutamine.
* **Riigid** **ja** **nende** **kultuur** – riikide nimetused ja erinevad võõrkeeled; riikide legendid;
* **Kodu** **ja** **lähiümbrus** – sugulased, pereliikmed ja nende vanus; pereliikmete ametid; igapäevased tööd ja tegemised linnas ja maal.
* **Kodukoht** **Eesti** – looduses viibimine ja loomad loomaaias; Eesti loodus ja loomad; ilmastiku nähtused; käitumine looduses; elu linnas ja maal.
* **Vaba** **aeg** – tegevused väljaspool kooli ja kodu; vaba aja veetmise viisid; meelelahutus; sport ja sportlikud vaba aja veetmise viisid; hobid; talvised vaba aja veetmise võimalused ja talispordialad; vaba aja veetmine suvel, tegevused rannas.

**Pädevused**

* **Kultuuri- ja väärtuspädevus –** Oma seotuse tajumine ja väärtustamine teiste inimestega. Viisakas käitumine. Ingliskeelsete kultuuride ja kirjanduse väärtustamine. Kultuuriline identiteet ja erinevad tähtpäevad.
* **Sotsiaalne pädevus –** Koostöö teiste inimestega erinevates situatsioonides. Heade suhete olulisus. Inimeste erinevaus. Olla valmis aitama ohtlikus olukorras. Turvalisus. Nalja tegemiseks õige aja ja koha valimine.
* **Enesemääratluspädevus** - Mina kui keeleõppija, minu oskused, tugevused ja nõrkused. Mina ja minu suhted kaaslastega. Enda suhe huumoriga.
* **Ettevõtlikkuspädevus** – Ühiste tegevuste korraldamine, eesmärkide seadmine ja nende elluviimine. Sport kui suhtlemist ja koostööd julgustav vahend. Oskus teha ettepanekuid ja algatada sündmusi. Talviste tegevuste ettevalmistamine ja organiseerimine.
* **Suhtluspädevus –** Omavahel suhtlemine. Lihtküsimuste küsimine ja küsimustele vastamine. Iseendast rääkimine ja kirjutamine. Kellaaja ja aadress küsimine. Asjade asukoha kirjeldamine, oma seisukohtade väljendamine. Reeglite sõnastamine ja kirjutamine. Sõnade tähenduse küsimine, esemete palumine, kuude kohta kirjutamine. Väljendid spordi kohta. Oskus kutsuda abi. Ilma kohta rääkimine ja küsimine. Tee küsimine ja juhatamine. Tabeli kirjeldamine ja kokkuvõtte kirjutamine. Küsimused vaba aja veetmise kohta.
* **Õpipädevus –** Oskus planeerida oma aega päeva ja nädala lõikes. Enesereflektsioon. Oskus teha tööd rühmas. Kordamine läbi mänguliste elementide.

**Lõiming teiste õppeainetega:**

* **Emakeel –** tõlkimine.
* **Matemaatika –** ruumide numbrid, kellaajad, vanus.
* **Loodusained –** riik, rahvused, keskkond, ilm.
* **Muusika –** erinevad rütmisalmid ja laulud.
* **Inimeseõpetus –** kultuuriline identiteet, väärtused, pereliikmed ja nende roll ühiskonnas, karjäär.
* **Kehaline kasvatus –** tervis, talvised ja suvised tegevused, pallimängud.
* **Kunst ja käsitöö –** söögikorrad ja toiduained/tarvikud.

**Õpitulemused 4. klassis**

*4. klass lõpetaja:*

* oskab põhifraase, tervitusi ja hüvastijätte;
* oskab kirjeldada nii kirjalikult kui ka suuliselt lihtsalt viisil ennast ja teisi, oma kodu ja koduümbrust, Eestit, elutingimusi, õpitud riike, kooli ja õppimist, igapäevategevusi;
* oskab peast esitada õpitud lühikesi luuletusi;
* mõistab etteloetuid lauseid ja fraase, mis on seotud õpitud teemadega;
* mõistab lühikesi ja selgelt esitatud juhiseid;
* oskab juhatada teed;
* tunneb ära igapäevaseid silte avalikes kohtades;
* saab aru tuttava sõnavaraga lühitekstidest;
* oskab vastata lühiküsimustele, kasutades tuntud sõnavara:
* oskab luua lühisõnumeid kasutades õpitud sõnavara.

**Õppetegevus 4. klassis:**

4. klassis julgustatakse rohkem kirjutamist. Suur rõhk on ka veel kuulamisel, lugemisel ja häälega lugemisel. Julgustatakse tuntud sõnavara kasutust kirjapildis. Suulist oskust arendatakse paaristöödes ja rühmatöödes. Arendatakse teksti mõistmise oskust. Õpilasi julgustatakse iseseisvalt lugema ning teksti kohta lihtküsimustele vastama. Tähelepanu pööratakse teiste kultuuride õppimise ning nende äratundmise peale.

**Hindamine 4. klassis:**

4. klassis hinnatakse õpilasi nii kirjalikult kui ka suuliselt. Tehakse sõnadetöid, kontrolltöid ning vahetöid. Hinnatakse ka tunnitööd. Hinnatakse lugemist, luuletuste pähe õppimist, sõnavara kasutust tunni ajal. Suulist hinnangut annab õpetaja igas tunnis.